আমার সংসার

আমার সংসার




আমার সংসার



মাহ্‌মুদুল হক ফয়েজ



এই আমার সংসার এই আমার ঘর,

দেয়ালে ঝুলন্ত বাঁশি, রবীন্দ্রনাথ

মাকড়সার জালে লেগে থাকা আমার শৈশব ।

আলনায় ঝুলে আছে এক একটা শরীর

সার্ট, পেন্ট, গেঞ্জী পায়জামা পাঞ্জাবী

এক এক আবরনে ধরা দেই এক এক রূপে

কখনো কবি, কখনো প্রেমিক, কখনো খেলোয়াড়

ময়ুর পুচ্ছ পরে ময়ুর সেজে থাকি

পুচ্ছ ফেলে দিয়ে আবার কাক হয়ে যাই ।

প্রত্যুষে জেগে উঠে দ্বার খুলে দেই

ঘরে আসে অফুরন্ত আলো ।

কবিতার বই খাতা,গীটার আমার শৈশবের ছবি

আয়নায় লেগে থাকা চোখ,

সমস্ত কিছুতে আদর করে দেয় ।

বইরে বাগান, ফুটে থাকে থোকা থোকা ফুল

গোলাপ গন্ধরাজ মালতি করবী

ফুটে আছে আমার আশৈশব ভালোবাসা প্রেম ।

এই আমার সংসার, এই আমার ঘর

এই আমার প্রেম, এই আমার আজন্ম ভালোবাসা ।।



Foez 13:42, 20 January 2010 (UTC)